CELEX: 32007R0324
Language: hu
Date: 2007-03-23 00:00:00
Title: A Bizottság 324/2007/EK rendelete ( 2007. március 23. ) egyes áruk Kombinált Nómenklatúra szerinti besorolásáról

27.3.2007   
            
            
               HU
            
            
               Az Európai Unió Hivatalos Lapja
            
            
               L 85/5
            
         
      A BIZOTTSÁG 324/2007/EK RENDELETE
   
   (2007. március 23.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. március 23-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 129/2007/EK rendelettel (HL L 56., 2007.2.23., 1. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Három termék a kiskereskedelem számára együtt kiszerelve, amely az alábbiakat tartalmazza:
                           
                        
               
                   
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály határozza meg.
                  A három terméket a 3. b) általános szabály értelmében nem lehet „a kiskereskedelmi forgalom számára készletben kiszerelt árunak” tekinteni, mivel nem valamely speciális igényt vagy valamely meghatározott tevékenység elvégzését szolgálja.
               
            
                  
                              a)
                           
                           
                              átlátszó műanyag lapból készült zacskó, textilfogantyúval és tépőzáras gombolással;
                           
                        
               
                  4202 22 10
               
               
                  A besorolást a 4202, 4202 22 és 4202 22 10 KN-kódok szövege határozza meg.
                  Az árucikket nem lehet a 95. árucsoportba sorolni, mivel a 95. árucsoporthoz tartozó Megjegyzések 1. d) pontja kifejezetten kizárja a 4202, 4203 vagy 4204 vtsz. alá tartozó sporttáskákat vagy más tartókat.
               
            
                  
                              b)
                           
                           
                              papírkarton borítóval ellátott, 16 oldalas mesét tartalmazó gyermekkönyv, minden oldal színes képekkel illusztrált;
                           
                        
               
                  4901 99 00
               
               
                  A besorolást a 4901 és 4901 99 00 KN-kódok szövege határozza meg.
                  A termék nem a 4903 vtsz. alá tartozó gyermekképeskönyv, mert folyamatos elbeszélés formájában íródott. A nyomtatott szöveg alapján könyvként kell besorolni.
               
            
                  
                              c)
                           
                           
                              egy, a könyvben leírt mesének megfelelő öltözetet viselő, emberformájú baba. A baba nincs a könyvhöz rögzítve, ezért a könyv használata nélkül is lehet vele játszani.
                           
                        
               
                  9503 00 21
               
               
                  A besorolást a 9503 00 és 9503 00 21 KN-kódok szövege határozza meg.
               
            
                  
                              2.
                           
                           
                              Kézben fogható, elemmel működő elektronikus készülék, egy játékos számára, műanyag házba építve LCD-képernyővel és beviteli gombokkal.
                              A termék több mint egymillió, különböző nehézségi szintű sudoku kirakós játékot tartalmaz.
                              A kijelzőn egy 9 négyzetből álló nagy négyzetrács látható, mindegyik 3 × 3 kisebb négyzetráccsal. Úgy kell kitölteni minden mezőt, hogy minden sorban, oszlopban és 3 × 3-as négyzetrácsban csak egyszer szerepeljenek a számjegyek 1-től 9-ig.
                              A készülék időmérő funkcióval is rendelkezik, amely többek között jelzi a játékkal töltött időt.
                           
                        
               
                  9504 90 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 9504, 9504 90 és 9504 90 90 KN-kódok szövege határozza meg.
                  A termék csak egy játékos számára készült. Elektronikus kijelzővel rendelkezik, amely próbára teszi az adott játékos szellemi képességeit.
                  A fizikai tulajdonságaira (elektronikus készülék) és a versenyelemre (pl. játék egy mesterséges ellenféllel szemben) való tekintettel a készülék több, mint a 9503 vámtarifaszám alá tartozó rejtvény vagy játék.
                  A terméket ezért a 9504 vámtarifaszám alá mint készségjátékot kell besorolni.